Foto: Hina

VELIKA BRITANIJA izglasala je na referendumu napuštanje Europske unije, zaključili su svi britanski mediji nakon prebrojane velike većine biračkih listića. Da Velika Britanija napušta EU objavile su neke od najvećih medijskih kuća - BBC, Sky News, ITV.

Konačni rezultati referenduma o budućnosti Ujedinjenog Kraljevstva pokazali su da se 51,9 posto Britanaca izjasnilo za izlazak iz Europske unije, dok je za ostanak bilo 48,1 posto, priopćilo je u petak ujutro izborno povjerenstvo a prenose svjetske novinske agencije.

Kako navodi povjerenstvo, 17,4 milijuna građana glasalo je za Brexit a 16,1 milijuna za ostanak u Europskoj uniji.

Po predviđanjiima nakon prebrojanih rezultata iz 339 od 382 izborne jednice, Brexit je dobio 52, a ostanak 48 posto glasova.



Ovo je prvi put u povijesti da neka zemlja napušta Europsku uniju.

Tijek događaja:

22:41 Irski i sjevernoirski čelnici su odbacili poziv Sinn Feina o organiziranju referenduma o ujedinjenju otoka nakon odluke Britanaca da izađu iz Europske unije. Opširnije...

22:30 HSP je danas, nakon referendumske odluke Velike Britanije da izađe iz Europske unije, proglasom pozvao državne i društvene institucije da ih podupru u pokretanju postupka razdruživanja između Hrvatske i Europske unije koja se, kako ističu, pokazala kao slaba, troma i nejedinstvena tvorevina koja se polako nagriza iznutra, a od koje Hrvatska nema nikakve koristi. Opširnije...

22:10 Pariz i Berlin će drugim europskim zemljama ponuditi rješenja za "učinkovitiju" EU bez ustavnih ispada, izjavio je u petak za agenciju France presse francuski ministar vanjskih poslova Jean-Marc Ayrault, nakon što su se Britanci izjasnili za izlazak iz Europske unije (EU). Opširnije...

22:00 Neki Britanci koji su glasali za izlazak iz EU duboko žale zbog svoje odluke jer ni sami nisu vjerovali u ovakav ishod. Opširnije...

21:25 Čelnici Europske unije sastat će se u srijedu bez britanskog kolege Davida Camerona kako bi razmotrili "proces rastave" s Londonom nakon što su Britanci glasovali za izlazak iz Unije, rekao je predsjednik Europskog vijeća Donald Tusk. Opširnije...

21:00 Berlin je zabrinut da bi Francuska, Nizozemska, Austrija, Finska i Mađarska mogle slijediti primjer Velike Britanije koja je glasala za izlazak iz Europske unije, piše dnevnik Die Welt navodeći ministarstvo financija koje procjenjuje da bi njemačke uplate u europski proračun mogle narasti za 3 milijarde eura. Opširnije...

20:45 Izlazak Velike Britanije iz Europske unije još je jedan golemi korak natrag za veliki sporazum SAD-a i EU-a o slobodnoj trgovini koji je već bio zapeo zbog dubokih razlika i sve većeg protivljenja trgovinskim sporazumima na oba kontinenta. Opširnije..

20:35 "Hrvatski" Britanac Paul Bradbury, vlasnik i urednik portala Total Croatia News doselio je u Hrvatsku prije 13 godina. Budući da je danas njegova matična zemlja šokirala cijeli svijet odlukom o izlasku iz EU, porazgovarali smo s njim oko situacije s Brexitom. Opširnije...

20:25 Britanci su šokirani ishodom referenduma o Europskoj uniji, kako oni koji su tijesnu pobjedu 'za' izlazak pozdravili kao dan "neovisnosti", tako i oni koji su takvim rezultatom užasnuti. Opširnije...

19:40 Rezultati Indexove ankete.

19:30 Britanski turisti koji su trenutno na odmoru na obalama Mediterana našli su se u problemu jer im nitko ne želi promijeniti funte. Opširnije...

19:00 Britanci su šokirani ishodom referenduma o Europskoj uniji, kako oni koji su tijesnu pobjedu 'za' izlazak pozdravili kao dan "neovisnosti", tako i oni koji su takvim rezultatom užasnuti. Opširnije...

18:30 Od Brexita do "Nexita" i "Frexita" i ponovnih pregovora o njihovom pristupanju Europskoj uniji, euroskeptici diljem EU slave pobjedu i pozivaju na referendum u njihovim zemljama, što povećava strahovanja za budućnost europskog jedinstva. Opširnije...

17:30 Rezultati britanskog referenduma o napuštanju Europske unije izazvali su brojne negativne reakcije u europskim medijima, ali i šire. Opširnije...

17:05 Velika Britanija i Europska unija ostat će "prijeko potrebni partneri za SAD", rekao je američki predsjednik Barack Obama nakon što su Britanci glasovali za izlazak iz EU-a. Opširnije...

16:30 Ishod britanskog referenduma za hrvatske političare nije veliko iznenađenje, a za to što će Britanija napustiti EU najodgovornijim smatraju premijera Davida Camerona. Opširnije...

16:15 Ishod britanskog referenduma rastužio je i uznemirio brojne britanske državljane koji rade u europskim instititucijama, a predsjednik Europske komisije Jean-Claude Juncker poslao im je poruku da će učiniti sve što može da ostanu na svojim radnim mjestima. Opširnije...

16:00 Predsjednik IDS-a Boris Miletić ocijenio je da je ovo "tužan dan za Europu" te kako je pred Europskom unijom izazovno razdoblje u kojem će se morati prilagoditi novoj situaciji. Opširnije...

15:45 Nizozemska bi također trebala održati referendum o izlasku ili ostanku u Europskoj uniji, rekao je Geert Wilders, predsjednik nizozemske protuimigrantske stranke PVV. Opširnije...

15:35 Morgan Stanley seli oko 2.000 zaposlenika iz Londona u Frankfurt ili Dublin, javlja Reuters, pozivajući se na neslužbene izvore. Opširnije...

15:30 HDZ-ov saborski zastupnik i predsjednik Odbora za europske poslove Gordan Jandroković ocijenio je kako bi referendumska odluka o izlasku Velike Britanije iz EU mogla imati nesagledive posljedice po stabilnost europskog kontinenta. Opširnije...

15:20 Europskoj uniji potreban je novi sporazum nakon što su Britanci odlučili napustiti blok, izjavio je nekadašnji poljski premijer i čelnik vladajuće poljske stranke Pravo i pravda Jaroslaw Kaczynski, a premijerka Beata Szydlo rekla je da Poljska kani predložiti reforme koje bi EU učinile snažnim blokom suverenih država. Opširnije...

15:10 Američki potpredsjednik Joe Biden u petak je izjavio da bi Sjedinjene Države više voljele da je Britanija odlučila ostati u EU-u, no da Amerika poštuje rezultate održanog referenduma. Opširnije...

15:03 Zabilježen je rast broja pretraga oko mogućnosti prijave za irsku putovnicu među stanovnicima Velike Britanije nakon što su na referendumu odlučili napustiti Europsku uniju, pokazale su brojke na Googleovoj tražilici. Opširnije...

15:00 Proces odlaska Velike Britanije iz Europske unije unosi dosta gospodarske i političke neizvjesnosti u idućim mjesecima u Europskoj uniji, u prvom redu kroz mogući pad ekonomske aktivnosti na zajedničkom tržištu, prema analizi s kojom je u petak izašao ured za makroekonomske anlize (UMAR) slovenske vlade. Opširnije...

Tekst se nastavlja ispod oglasa

14.53 Nicola Sturgeon, predsjednica Škotske Narodne Stranke, kazala je da je novi referendum o članstvu Škotske u Ujedinjenom Kraljevstvu stvar bliske budućnosti. Opširnije

14.50 Britanska mladež danas je zatrpala društvene mreže bijesnim statusima zbog povijesne odluke naroda da napusti Veliku Britaniju. Kako je ranije pisao Index, za Brexit su glasali seljaci, starci i socijalni slučajevi, dok se mladež većinom opredijelila za ostanak u EU. Opširnije

14.45 Politički analitičar Robin-Ivan Capar za Index se osvrnuo na izlazak Velike Britanije iz Europske unije. Upozorio je kako bi Brexit mogao poziv na buđenje koji će ubrzati proces reformi te tako približiti Uniju građanima. Opširnije

14.25 Makroekonomist Velimir Šonje na svom je Facebook profilu objavio analizu mogućih ishoda nakon izlaska Velike Britanije iz Europske unije. Opširnije

14.20 Hrvatska zastupnica u Europskom parlamentu Marijana Petir (HSS/EPP) reagirala je priopćenjem povodom jučer provedenog referenduma u Velikoj Britaniji. Poručila je da je sada potrebno očuvati ujedinjenu Europu kojoj bi Velika Britanija bila pouzdan partner, priopćio je ured zastupnice u petak. Opširnije

13.50 Njemačka nacionalistička stranka Alternativa za Njemačku (AfD) za izlazak Velike Britanije iz Europske unije okrivila je svoju kancelarku Angelu Merkel. Opširnije

13.40 Predsjednik Europske komisije Jean Claude Juncker sazvao je konferenciju za novinare kako bi smirio strasti oko odluke Velike Britanije da napusti Europsku uniju. Opširnije

13.20 Sadiq Khan, prvi muslimanski gradonačelnik Londona u povijesti, reagirao je na rezultate povijesnog referenduma, prema kojima Velika Britanija izlazi iz Europske unije. Svima je poručio kako Brexit ne mijenja ništa te kako su građani Europe dobrodošli u glavni grad Velike Britanije. Opširnije

12.50 Rusija želi da Europska unija ostane velika gospodarska sila, objavio je Kremlj u petak u komentaru britanske odluke da izađe iz EU-a. Opširnije

12.15 Europske burze jutros su krahirale nakon objave rezultata referenduma o izlasku Velike Britanije iz Europske unije. Opširnije

11.20 Britanski mediji javljaju kako je pred rezidencijom Davida Camerona atmosfera "kao na sprovodu". Ono što on sada svakako treba učiniti je, prema mišljenju stručnjaka, ali i prema onome što je i sam najavljivao u slučaju prevage opcije "za" izlazak, aktiviranje članka 50, uvedenog Lisabonskim ugovorom 2009. godine. Opširnije

11.10 Predsjednik Europskog parlamenta Martin Schulz žali zbog odluke na referendumu u Ujedinjenom kraljevstvu o napuštanju EU. Opširnije

11.05 Kandidat za predsjednika SAD-a Donald Trump, koji se nalazi u posjetu Škotskoj, oduševljen je ishodom britanskog referenduma o izlasku iz Europske unije.



"Mislim da je to izvanredno, mislim da će to biti izvanredno. To je fantastično", rekao je novinarima nakon što je sletio helikopterom u Turnberryju na zapadnoj škotskoj obali. Opširnije

10.50 Predsjednik Europskog vijeća Donald Tusk izrazio je u u petak žaljenje zbog odluke britanskih birača o napuštanju Europske unije te odlučnost preostalih 27 zemalja da sačuvaju jedinstvo EU-a. Opširnije

10.35 "Rezultat britanskog referenduma predstavlja udarac jedinstvu Europske unije, ali i govori o nezadovoljstvu britanskih građana načinom funkcioniranja EU-a", izjavio je ministar vanjskih i europskih poslova Miro Kovač, ocjenjujući da taj potez neće imati neke ozbiljnije gospodarske ili političke posljedice po Hrvatsku. Opširnije

10.30 UKIP-ov Nigel Farage priznao je kako je jedna od glavnih reklama kampanje za izlazak Britanije iz EU-a bila laž. Opširnije

10.05 Pad britanske funte na najnižu razinu u posljednjih 30 godina daje naslutiti što će se događati u nadolazećem razdoblju, piše ugledni britanski časopis Economist. Opširnije

10.00 Mark Carney guverner Bank of Englanda, obratio se danas britanskoj javnosti nakon što su Britanci izglasali "Brexit". Kazao je kako će Britanija izdržati financijske šokove. Opširnije

9.42 London je bio čvrsto za ostanak u Europskoj uniji. Pokazuje to karta rezultata referenduma o odlasku ili ostanku Velike Britanije u Europskoj uniji koja pokazuje kako su Britanci glasali po regijama. I Liverpool i Manchester te škotski Edinburgh i velški Cardiff bili su u velikoj mjeri za ostanak, a u Birminghamu su protivnici i zagovornici izlaska Britanije iz EU bili izjednačeni. Opširnije

9.30 Britanski premijer David Cameron je kazao kako Britaniji treba novi premijer te kako on daje ostavku kroz najviše 3 mjeseca. Opširnije



9.12 Nakon što su jučer Britanci izglasali izlazak iz EU-a, Živi zid se danas pridružio europskim desničarima i radikalima u zahtjevu za daljnjem razbijanju Europske unije. Opširnije

9.10 Škotska vidi svoju budućnost unutar EU-a, rekla je nakon odluke britanskih birača o napuštanje Europske unije premijerka Nicola Sturgeon, a sjevernoirska nacionalistička stranka Sinn Fein zahtijeva referendum o ujedinjenju s Republikom Irskom. Opširnije

8.50 Nigel Farage, čelnik britanske eurofobne stranke UKIP, izjavio je da premijer David Cameron mora podnijeti ostavku nakon što je njegova kampanja za ostanak Velike Britanije u Europskoj uniji pretrpjela poraz. Opširnije

8.30 Izlazak Ujedinjenog Kraljevstva iz EU-a dovodi obje strane u do sada neviđenu situaciju i primorava ih da izgrade nove odnose pune neizvjesnosti nakon braka koji je trajao više od 40 godina. Opširnije

8.15 Njemački ministar vanjskih poslova Frank-Walter Steinmeier kazao je da je petak tužan dan za Europu, kao i vicekancelar Sigmar Gabriel. Opširnije

8.10 Desničarske i radikalne stranke diljem Europe slave nakon što su Britanci jučer izglasali napuštanje Europske unije. Opširnije

8.00 Britanska funta oslabila je za više od 10 posto u odnosu na američki dolar, nakon što su privremeni rezultati referenduma pokazali da su birači odlučili napustiti Europsku uniju. Opširnije

Uskoro opširnije...

Čelnik eurofobne stranke UKIP-a Nigel Farage rekao je da počinje "sanjati neovisno Ujedinjeno Kraljevstvo" dok pristaše izlaska iz EU-a vode s 51,7 posto nakon prebrojavanja glasova u 200 od 382 središta u zemlji.

"Sada se usuđujem sanjati zoru koja se rađa nad neovisnim Ujedinjenim Kraljevstvom", izjavio je predsjednik UKIP-a pred pristašama izlaska zemlje iz Europske unije okupljenim u jednoj zgradi u Londonu.



"Ako se predviđanja potvrde, bit će to pobjeda pravih ljudi, običnih ljudi", dodao je Farage, suosnivač UKIP-a (Stranka za neovisnost Ujedinjenog Kraljevstva) 1993. koja se od početka zalaže za Brexit.



"Učinili smo to za čitavu Europu. Nadam se da će ova pobjeda srušiti ovaj neuspjeli projekt i odvesti nas u Europu suverenih država", dodao je.



"Odbacimo (europsku) zastavu, Bruxelles i sve što je propalo. Neka 23. lipnja bude naš dan neovisnosti", zaključio je pred oduševljenim mnoštvom.